stanford-oval/wikipedia huggingface dataset:
1. armeija

1. armeija voi tarkoittaa seuraavien maiden yhtymiä:
Saksan keisarikunnan 1. armeija ensimmäisessä maailmansodassa
Saksan 1. armeija toisessa maailmansodassa
Saksan 1. panssariarmeija toisessa maailmansodassa
Saksan 1. laskuvarjoarmeija toisessa maailmansodassa
Australian 1. armeija
Itävalta-Unkarin 1. armeija
Brittiläinen 1. armeija
Bulgarian 1. armeija
Kanadan 1. armeija
Kiinan tasavallan 1. armeija
Ranskan 1. armeija
Kreikan 1. armeija
Unkarin 1. armeija
Italian 1. armeija
Japanin 1. armeija
Ottomaanien 1. armeija
Puolan 1. armeija (1920)
Puolan 1. armeija (1944-1946)
Romanian 1. armeija
Venäjän keisarikunnan 1. armeija
Serbian 1. armeija
Neuvostoliiton 1. armeija
Turkin 1. armeija
Yhdysvaltain 1. armeija
Jugoslavian 1. armeija
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:First Army
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”1. armeija”, voi hakea sivunnimihaulla, laajalla sivunnimihaulla tai tekstihaulla.
Öllegård Wellton

Öllegård Wellton
Ingeborg Viola Öllegård Wellton-Hell (o.s. Wellton, 18. huhtikuuta 1932 Tukholma – 26. kesäkuuta 1991 Tukholma) oli ruotsalainen näyttelijä. Hän oli naimisissa näyttelijä Erik Hellin kanssa vuodesta 1960 tämän kuolemaan vuonna 1973. Hän opiskeli Dramatenin oppilaskoulussa vuosina 1950–1953 ja oli kiinnitettynä Kuninkaalliseen draamateatteriin vuoteen 1956 saakka. Vuoden 1956 jälkeen hän oli kiinnitettynä moniin teattereihin. Hänen tunnetaan hyvin Tommin ja Annikan äidin roolista Peppi Pitkätossu -elokuvissa ja -televisiosarjassa.
Valikoitu filmografia

1948 - Hammarforsens brus
1953 - Folket i fält
1953 - Ogift fader sökes
1962 - The Mistress
1967 - Olen utelias – keltainen
1969–1973 - Peppi Pitkätossu (TV ja elokuva)
1985 - August Strindberg: ett liv (TV)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Öllegård Wellton
Käännös suomeksi
Öllölänjärvi

| Öllölänjärvi |
| --- | --- |
Valtiot:  Suomi 
Paikkakunta:  Joensuu
Koordinaatit:  62°22′03″N, 30°49′25″E
Järvinumero:  01.023.1.001
Mittaustietoja
Pinnankorkeus:  130,6 m 
Rantaviiva:  23,923 km 
Pinta-ala:  2,39 km² 
Tilavuus:  0,00468 km³ 
Keskisyvyys:  1,93 m 
Suurin syvyys:  12 m 
 fiÖllölänjärvi 
Öllölänjärven itäinen lahti, Luutalahti, nähtymä Pörtsämön erämaakalmistosta.
Öllölänjärvi on kapea ja matala järvi Joensuun kaakkoisosassa Pohjois-Karjalassa. Sen pinta-ala on 2,4 neliökilometriä. Etäisyys Joensuun keskustasta on 57 kilometriä itäkaakkoon. Järven länsirannalla sijaitsee Öllölän kylä.
Maantiede

Öllölänjärvi  koostuu suurelta osin kahdesta etelä–pohjoissuuntaisesta lahdesta, joita erottaa Öllölänniemi. Läntisen lahden pituus on noin kolme kilometriä ja itäisen noin kaksi kilometriä. Lahtia yhdistää Öllölänniemen eteläpuolinen järvenosa, jonka kohdalla järven leveys on noin 1,3 kilometriä. Järven eteläisimmät osat ovat Pärehöylänlahti ja Leveälahti, joka sijaitsee muusta järvestä hieman erillään. Vain kuusi hehtaaria Öllölänjärvestä on vähintään viisi metriä syvä. Syvin kohta, 12 metriä, sijaitsee järven itäosassa.
Öllölänjärven saariluku on viisi. Saaret ovat pieniä ja niillä ei ole karttanimiä. Niiden yhteenlaskettu pinta-ala on 11 aaria. Öllölänjärven rannat ovat pääosin metsä- ja suomaata. Rannoilla on jonkin verran pientaloja ja peltotilkkuja. Järven eteläosaa jakavalla koukkumaisella niemimaalla levittäytyy Kitasiensuo.
Öllölänjärveen laskee Onnenvirta kaakosta Korpijärveltä (130,7 metriä mpy). Öllölänjärvi laskee luoteiskulmastaan Myllykoskea luoteeseen Alajärveen (129,7 metriä mpy).
Öllölänjärven vesitilavuus on 4 676 000 kuutiometriä.
Öllölänjärvi (01.023.1.001) kuuluu Vekarusjoen keskiosan alueeseen (01.023), joka on kolmannen jakovaiheen vesistö Jänisjoen vesistöalueella (01). Toinen jakovaihe on Loitimon alue (01.02). Öllölänjärvi on laajin Vekarusjoen keskiosan alueen kuudesta vähintään hehtaarin laajuisesta vakavedestä. Seuraavaksi laajin on Pieni Lapinjärvi.
Yrjö Heilala

Yrjö Heilala (30. huhtikuuta 1882 Paavola – 15. joulukuuta 1951 Helsinki) oli suomalainen kirjailija, toimittaja ja veturinkuljettaja.
Heilala kävi kansakoulun kotipitäjässään Paavolassa ja sitten Oulun lyseota 1895–1897.  Heilala siirtyi tämän jälkeen rautatiekonepajalle, valmistui veturimieheksi ja oli veturinlämmittäjänä ja -kuljettajana Oulussa, Lahdessa ja Helsingissä. Hän suoritti veturinkuljettajan tutkinnon 1905 sekä koneenkäyttäjätutkinnon ja teollisuuskoulun kurssin.
Heilala aloitti kirjoittamisen jo ollessaan veturimiehenä julkaisten seuranäytelmiä ja kolme kertomuskokoelmaa. Hän siirtyi sitten lehtialalle ja oli Juttu-Tupa-lehden toimittajana Lahdessa 1914–1919. Myöhemmin Heilala oli Kaunosanomat-, Väinämöinen- ja Nyyrikki-lehtien toimittajana. Hän avusti ja toimitti myös Leipuri-lehteä käyttäen nimimerkkiä Mattilan Pekka.
Heilala kirjoitti kolmisenkymmentä näytelmää, joista tunnetuimpia olivat Rautatienrakennuksella (esitettiin 1920-luvulla muun muassa Helsingissä Koiton Näyttämöllä) ja seuranäytelmä Pullanpyörittäjäin kokous. Heilalan tuotantoon kuului myös kolme kertomuskokoelmaa ja yksi pakinakokoelma Vaikka liivistä hihat menis.
Heilala päätoimitti Lahdessa Väinämöinen-nimistä kirjallista viikkolehteä, joka siirtyi kirjapainonomistaja Aug. Kanervan vastuulle, mutta Heilala oli yhä päätoimittaja. Viimeinen numero, jonka Heilala toimitti, on 28. maaliskuuta 1925 ilmestynyt 1925:13.
Teokset

Matkalukemista: rautatieltä ja sen varsilta: kertomuksia ja kuvia 1. Boman & Karlsson, Hämeenlinna 1905 Teos verkossa
Poissa kotoa: kertomus. Boman & Karlsson, Hämeenlinna 1906 Teos verkossa
Rautateiltä ja sen varsilta: kokoelma kertomuksia 2. Karisto 1908 Teos verkossa
Tuskaa ja toivoa. H. W. Marjamaa, Oulu 1910 Teos verkossa
Päijänteen vesistön matka-opas. Lahti 1917
Rasputiini näkee pikku-ukkoja: yksinpuhelu. Tekijä, Lahti 1917
Vaikka liivistä hiat menis: Pekan pakinoita. Gummerus 1922 Teos verkossa
Mainen onni. Marjamaan kirjapaino, Oulu 1927 Teos verkossa
Kolmen markan koneenkäyttäjä: 1:ksi näytöksinen kuvaus rautateidemme alkuajoilta, Seuranäytelmiä n:o 25. Boman & Karlsson, Hämeenlinna 1905, 2. painos 1908
Pullan pyörittäjäin kokous: yksinäytöksinen ilveily, Seuranäytelmiä n:o 27. Boman & Karlsson, Hämeenlinna 1905, 2. painos Karisto 1908, 3. painos 1912
Arvannosto: 3-näytöksinen kuvaus sortovuosilta, Seuranäytelmiä n:o 29. Boman & Karlsson, Hämeenlinna 1906, 2. painos 1908
Mustasukkaisia: yksinäytöksinen pila, Seuranäytelmiä n:o 66. Karisto 1908, 2. painos 1920
Yöjunaa odotellessa: yksinäytöksinen pilakuvaus. Karisto 1908, 2. painos 1920, 3. uudistettu painos 1930
Kälyjensä ahdistama: huvinäytelmä 1:ssä näytöksessä, Seuranäytelmiä n:o 77. Karisto 1909
"Karhujen kynsissä": yksinäytöksinen pilakuva, Seuranäytelmiä n:o 79. Karisto 1909
"Rautatiehallitus" istuu: yksinäytöksinen pilakuva suurlakon ajalta, Seuranäytelmiä n:o 96. Karisto 1909
Kauppa-onni: yksinäytöksinen pila, Seuranäytelmiä n:o 99. Karisto 1909
Ilkeää unta: yksinäytöksinen pila, Seuranäytelmiä n:o 101. Karisto 1910
Kiusallinen palvelija: kaksinäytöksinen pila, Seuranäytelmiä n:o 102. Karisto 1910, 2. painos 1918
Tulisessa tuskassa: yksinäytöksinen pila, Seuranäytelmiä n:o 127. Karisto 1911, 2. painos 1922, 3. painos 1933, 4. painos 1950
Rautatieravintolassa: yksinäytöksinen pila, Seuranäytelmiä n:o 135. Karisto 1911
Pieni höyrykone-oppi: pienempien höyrykoneiden hoitajien avuksi. Karisto 1912
Surkeasti petetty: kolminäytöksinen ilveily, Seuranäytelmiä n:o 143. Karisto 1912
Suolasota: yksinäytöksinen pila, Seuranäytelmiä n:o 180. Karisto 1914
Akat puhemiehinä: kaksinäytöksinen huvinäytelmä. Aug. Kanerva, Lahti 1915, 2. korj. painos nimellä Naiset puhemiehinä: 2-näytöksinen hupailu, Näytelmäkirjasto n:o 35, Pori 1937
Elämän naamiaiset: kaksinäytöksinen ilottelu, Näytelmäkirjasto n:o 16. Pori 1934
Naisen viekkaus ja miehen järki: 3-näytöksinen pila, Näytelmäkirjasto n:o 17. Pori 1934
1. Kaukoidän rintama

| --- | --- |
 Puna-armeijan rintamat toisessa maailmansodassa 
Baltian rintamat: 
Baltian rintama: 
1. Baltian rintama: 
2. Baltian rintama: 
3. Baltian rintama: 
Brjanskin rintama: 
Luoteisrintama: 
Orjolin rintama : 
Valko-Venäjän rintamat: 
Valko-Venäjän rintama: 
1. Valko-Venäjän rintama: 
2. Valko-Venäjän rintama: 
3. Valko-Venäjän rintama: 
Keskustan rintama: 
Kurskin rintama: 
Lännen rintama : 
Ukrainan rintamat: 
1. Ukrainan rintama: 
2. Ukrainan rintama: 
3. Ukrainan rintama: 
4. Ukrainan rintama: 
Arorintama: 
Etelän rintama: 
Lounaan rintama: 
Voronežin rintama: 
Reservirintama : 
Kaukoidän rintamat: 
Kaukoidän rintama: 
1. Kaukoidän rintama: 
2. Kaukoidän rintama: 
Transbaikalin rintama : 
Moskovan rintamat: 
Moskovan puolustuslinja: 
Moskovan reservirintama: 
Možaiskin puolustuslinja: 
Kalininin rintama: 
Reservirintama : 
Pohjoiset rintamat: 
Karjalan rintama: 
Leningradin rintama: 
Pohjoinen rintama: 
Olhavan rintama : 
Kaukasuksen rintamat: 
Kaukasuksen rintama: 
Pohjois-Kaukasuksen rintama: 
Transkaukasian rintama: 
Krimin rintama : 
Stalingradin rintamat: 
Donin rintama: 
Kaakon rintama: 
Stalingradin rintama: 
1. Kaukoidän rintama oli puna-armeijan toisen maailmansodan rintama, joka muodostettiin 5. elokuuta 1945 Karjalan rintamasta. 1. lokakuuta 1945 siitä tehtiin rannikon sotilaspiiri. Rintaman komentajana toimi Neuvostoliiton marsalkka Kirill Meretskov.
1. Kaukoidän rintama muodostettiin viimeistä puna-armeijan toisen maailmansodan hyökkäystä varten japanilaisia joukkoja vastaan Mantšuriassa 9. elokuuta. Hyökkäyssuunnitelman mukaisesti Transbaikalin rintama hyökkäsi Mongolian suunnalta, 1. Kaukoidän rintama meren suunnalta ja 2. Kaukoidän rintama pohjoisesta. Tavoitteeksi asetettiin japanilaisen armeijan lyöminen sekä Sahalinin saaren eteläosan ja Kuriilien saarten miehittäminen. Hyökkäykseen osallistui yli 1,5 miljoonaa sotilasta, 3 900 lentokonetta, 5 500 panssarivaunua ja 26 000 tykkiä.
Taistelu ehti kestää vain noin viikon ennen kuin Japanin keisari Hirohito esitti maan antautumisen 15. elokuuta. Puna-armeija oli tuolloin työntynyt jo syvälle Mantšuria ja jatkoi etenemistään ilman vastarintaa miehittäen Shenyangin, Qiqiharin ja Changchunin elokuun 20. mennessä. Puna-armeija pidätti myös Mantšurian (ja entisen Kiinan) keisarin Pu Yin.
Škoda 110 R

| Škoda 110 R |
| --- | --- |

Valmistustiedot
Valmistusmaa:   Tšekkoslovakia
Valmistaja:  AZNP
Valmistusvuodet:  1970–1980
Muut nimet:  Škoda 110 Coupé
Tuotantomäärä:  56 902
Korimalli:  2-ovinen coupé
Edeltäjä:  Škoda 1000 MBX
Seuraaja:  Škoda Garde
Teknisesti samankaltaisia:  Škoda 110 LS
Tekniset tiedot
Moottori:  l4 OHV
Iskutilavuus:  1107 cm3
Teho:  46 kW (SAE)
Polttoaine:  bensiini
Vetotapa:  takaveto
Vaihteisto:  4-vaihteinen manuaali
Mitat
Massa:  880 kg
Pituus:  4 155 mm
Akseliväli:  2 400 mm
Leveys:  1 620 mm
Korkeus:  1 340 mm
Škoda 110 R on tšekkoslovakialaisen AZNP-autotehtaan valmistama takamoottorinen, coupé-korinen henkilöauto, jota valmistettiin Kvasinyn tehtailla vuosina 1970–1980. Auto oli koriaan lukuun ottamatta yhteneväinen Škoda 110 LS sedanin kanssa.
Škoda 110 korvasi aiemmin tuotannossa olleen Škoda 1000 MB -mallin. Moottorina autossa oli 1 107-kuutionen nelisylinterinen rivimoottori, tyyppi 720, josta oli puristettu 46 (SAE) kilowatin teho. Nelinopeuksisen manuaalivaihteiston kanssa auto saavutti 145 km/h huippunopeuden ja kiihtyi 0–100 km/h 18,5 sekunnissa.
Škoda 110 R:n tuotanto lopetettiin vuonna 1980 ja seuraavana vuonna esiteltiin sen korvaaja Škoda Garde, joka pohjautui vastaavasti uusiin Škoda 105/120 -malleihin.
Moottoriurheilussa käytetty Škoda 130 RS pohjautui 110 R:n koriin, mutta moottorin koko oli kasvatettu 1,3 litraan. Autosta valmistettiin myös yksittäiset prototyypit OHC 180 RS ja OHC 200 RS
Kuvia

Škoda 110 R sivukuva
Škoda 110 R moottori
Škoda 110 R sisustus
Škoda 130 RS ralliauto
Aiheesta muualla

Kuvia tai muita tiedostoja aiheesta Škoda 110 R Wikimedia Commonsissa
Škodan automallit
| --- | --- |
Nykyiset henkilöautomallit:   Enyaq  Fabia  Kamiq  Kamiq (Kiina)  Karoq  Kodiaq  Kushaq  Octavia  Rapid  Scala  Slavia  Superb 
Entiset mallit:   100/110  105/120  110 R  130  1000 MB  1200  440  450  Citigo  Favorit  Felicia  Forman  Garde  Octavia (1959)  Pickup  Popular  Praktik  Rapid (1935)  Rapid (1984)  Rapid (Intia)  Roomster  Superb (1934)  Yeti 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Škoda 110 R
Käännös suomeksi
The Disappearance of Eleanor Rigby

| The Disappearance of Eleanor Rigby |
| --- | --- |

Ohjaaja:  Ned Benson
Käsikirjoittaja:  Ned Benson
Tuottaja:   Ned Benson  Jessica Chastain  Cassandra Kulukundis  Todd J. Labarowski  Emanuel Michael 
Säveltäjä:  Son Lux
Kuvaaja:  Christopher Blauvelt
Leikkaaja:  Kristina Boden
Lavastaja:  Kelly McGehee
Pääosat:   Jessica Chastain  James McAvoy 
Valmistustiedot
Valmistusmaa:  Yhdysvallat
Tuotantoyhtiö:   Unison Films  Myriad Pictures  Kim and Jim Productions  Division Films  Dreambridge Films  Standard Deviations 
Levittäjä:  The Weinstein Company Vertigo Média
Ensi-ilta:  Him ja Her 9. syyskuuta 2013 (Toronton elokuvajuhlat, Kanada) 10. lokakuuta 2014 (Yhdysvallat) Them 17. toukokuuta 2014 (Cannesin elokuvajuhlat, Ranska) 12. syyskuuta 2014 (Yhdysvallat)
Kesto:   96 minuuttia (Him)  105 minuuttia (Her)  123 minuuttia (Them) 
Alkuperäiskieli:  englanti
Aiheesta muualla
Virallinen sivusto
IMDb
AllMovie
Infobox OKNimi-testi OK: 
The Disappearance of Eleanor Rigby on kolmesta versiosta koostuva Ned Bensonin ohjaama ja käsikirjoittama yhdysvaltalainen draamaelokuva, jonka versiot Him, Her ja Them kertovat saman tarinan kolmesta eri näkökulmasta. Him ja Her saivat samanaikaisesti ensi-iltansa vuonna 2013 ja Them 2014. Elokuvien pääosissa ovat Jessica Chastain ja James McAvoy. Elokuvien tuottajina olivat Ned Benson, Jessica Chastain, Cassandra Kulukundis, Todd J. Labarowski ja Emanuel Michael. The Disappearance of Eleanor Rigby on Ned Bensonin ensimmäinen pitkä ohjaustyö.
Juoni

Him kertoo tarinan Conorin näkökulmasta, Her Eleanorin näkökulmasta ja Them molempien näkökulmasta. Them on eräänlainen tiivistelmä elokuvista Him ja Her, joiden pohjalta tarina leikattiin yhdeksi elokuvaksi.
Newyorkilaiset Conor Ludlow (James McAvoy) ja Eleanor Rigby (Jessica Chastain) olivat ennen onnellisesti avioliitossa, mutta ovat vuosien edetessä ja ongelmien kasautuessa ajautuneet erilleen ja muuttuneet täysin vieraiksi toisilleen. Traagisen menetyksen jälkeen he molemmat haluavat löytää toisensa ja keskinäisen yhteisymmärryksensä uudelleen. Pariskunta yrittää herättää vanha rakkaus henkiin poimimalla sirpaleita menneisyydestä, joka saattaa olla jo liian kaukana.
Näyttelijät

| 0 | 1 | 2 |
| --- | --- | --- |
|  Jessica Chastain  | … |  Eleanor Rigby (esiintyy kaikissa osissa)   |
|  James McAvoy  | … |  Conor Ludlow (esiintyy kaikissa osissa)   |
|  Nina Arianda  | … |  Alexis (esiintyy kaikissa osissa)   |
|  Viola Davis  | … |  professori Lillian Friedman (esiintyy kaikissa osissa)   |
|  Bill Hader  | … |  Stuart (esiintyy kaikissa osissa)   |
|  Isabelle Huppert  | … |  Mary Rigby (esiintyy kaikissa osissa)   |
|  Nikki M. James  | … |  Sia (esiintyy kaikissa osissa)   |
|  Jeremy Shamos  | … |  matkasaarnaaja (esiintyy kaikissa osissa)   |
|  Ciarán Hinds  | … |  Spencer Ludlow (esiintyy osissa Him ja Them)   |
|  Marta Milans  | … |  Phoebe (esiintyy osissa Him ja Them)   |
|  William Hurt  | … |  Julian Rigby (esiintyy osissa Her ja Them)   |
|  Jess Weixler  | … |  Katy Rigby (esiintyy osissa Her ja Them)   |
|  Wyatt Ralff  | … |  Philip (esiintyy osissa Her ja Them)   |
|  Katherine Waterston  | … |  Charlie (esiintyy osassa Her)   |
|  Matthew Scanlon  | … |  Aldie (esiintyy osassa Her)   |
|  Musto Pelinkovicci  | … |  ukrainalainen taksinkuljettaja (esiintyy kaikissa osissa)   |
|  Rafael Feldman  | … |  ensihoitaja (esiintyy kaikissa osissa)   |
|  Michael T. King  | … |  ensihoitaja (esiintyy kaikissa osissa)   |
Tuotanto

Helmikuussa 2012 viihdelehti Variety kertoi Jessica Chastainin ja Joel Edgertonin liittyneen Ned Bensonin kaksiosaiseen elokuvahankkeeseen The Disappearance of Eleanor Rigby. Kun Joel Edgerton vetäytyi elokuvahankkeesta, James McAvoy korvasi hänet toukokuussa 2012.
The Disappearance of Eleanor Rigbyn kuvaukset alkoivat New Yorkissa kesällä 2012. Kuvaukset kestivät noin 40 päivää ja päättyivät elokuun lopulla 2012. Elokuvien tuotantoyhtiöinä olivat Unison Films, Myriad Pictures, Kim and Jim Productions, Division Films, Dreambridge Films ja Standard Deviations. The Weinstein Company julkaisi versioiden yhteisen virallisen trailerin 27. kesäkuuta 2014.
Julkaisu ja vastaanotto

The Disappearance of Eleanor Rigbyn versiot Him ja Her saivat ensi-iltansa Toronton elokuvajuhlilla Kanadassa 9. syyskuuta 2013. Versiot saivat myös samana päivänä teatteriensi-iltansa Yhdysvalloissa, 10. lokakuuta 2014. Them sai ensi-iltansa Cannesin elokuvajuhlien Un certain regard -esityssarjassa Ranskassa 17. toukokuuta 2014. Them sai Yhdysvaltain teatteriensi-iltansa ennen Himiä ja Heriä, 12. syyskuuta 2014. Elokuvien teatterilevittäjänä Yhdysvalloissa oli The Weinstein Company. Elokuvat ovat kiertäneet useita elokuvajuhlia ympäri maailman, kuten vuoden 2014 Karlovy Varyn elokuvajuhlat Tšekissä ja San Sebastiánin elokuvajuhlat Espanjassa. Maailmanlaajuisesti The Disappearance of Eleanor Rigby tuotti lähes miljoonan dollarin lipputulot.
The Disappearance of Eleanor Rigby on saanut elokuvakriitikoilta lähinnä myönteisen vastaanoton. Metacritic-sivuston mukaan Him on saanut 63 pistettä sadasta mahdollisesta 11 arvostelun perusteella; 20 käyttäjää on antanut elokuvalle keskiarvon 7,7/10. Her on saanut 67 pistettä sadasta mahdollisesta 12 arvostelun perusteella; 21 käyttäjää on antanut elokuvalle keskiarvon 6,6/10. Them on saanut 57 pistettä sadasta mahdollisesta 33 arvostelun perusteella; 34 käyttäjää on antanut elokuvalle keskiarvon 6,2/10. Rotten Tomatoes -sivuston mukaan 63% kriitikoista on antanut Themille positiivisen arvosanan 6,5/10 keskiarvolla. Keräys perustuu 82 arviointiin. 8 358 käyttäjästä 52% on antanut elokuvalle positiivisen arvosanan 3,3/5 keskiarvolla. Internet Movie Databasessa 7 201 käyttäjää on antanut Himille keskiarvoksi 6,9/10, 6 531 käyttäjää Herille 7,0/10 ja 9 209 käyttäjää Themille 6,3/10.
The Disappearance of Eleanor Rigby julkaistiin niin DVD:lle kuin blu-rayllekin Yhdysvalloissa 3. helmikuuta 2015. Suomessa Them julkaistiin VOD:ina nimellä A Story of Love 19. marraskuuta 2015. Maksullinen elokuvakanava Viasat Film on esittänyt kaikki elokuvan versiot.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas | Palkinnot ja ehdokkuudet> Versio | Palkinnot ja ehdokkuudet> Tulos |
| --- | --- | --- | --- | --- |
| Critics’ Choice MVP | Critics’ Choice MVP | Jessica Chastain | kaikki | Voitto |
| Central Ohio Film Critics Association | Vuoden näyttelijä | Jessica Chastain | kaikki | Ehdokkuus |
| Black Reel | Paras naissivuosa | Viola Davis | kaikki | Ehdokkuus |
| NAACP Image | Paras naispääosa elokuvassa | Viola Davis | kaikki | Ehdokkuus |
| PRISM | Paras elokuva | Them | Them | Ehdokkuus |
| BET | Paras naisnäyttelijä | Viola Davis | Them | Ehdokkuus |
| INOCA | Paras alkuperäinen kappale | Son Lux (kappaleesta ”No Fate Awaits Me”) | Them | Ehdokkuus |
| Cannesin elokuvajuhlien Prix Un certain regard | Paras elokuva | Ned Benson | Them | Ehdokkuus |
| Cannesin elokuvajuhlien Kultainen kamera | Paras esikoisohjaus | Ned Benson | Them | Ehdokkuus |
| Ischian elokuva- ja musiikkijuhlien naisnäyttelijän palkinto | Ischian elokuva- ja musiikkijuhlien naisnäyttelijän palkinto | Jessica Chastain | Them | Voitto |
Aiheesta muualla

The Disappearance of Eleanor Rigby -elokuvien yhteinen traileri katsottavissa YouTubessa (englanniksi)
The Disappearance of Eleanor Rigbyn virallinen sivusto (englanniksi)
The Disappearance of Eleanor Rigby: Him Internet Movie Databasessa (englanniksi)
The Disappearance of Eleanor Rigby: Her Internet Movie Databasessa (englanniksi)
The Disappearance of Eleanor Rigby: Them Internet Movie Databasessa (englanniksi)
Çine

| Çine |
| --- | --- |


 Çine
 Koordinaatit: 37°36′N, 28°03′E 
Valtio:   Turkki
Maakunta:  Aydınin maakunta
Hallinto:  
 – Pormestari:  Osman Aydın
Väkiluku (2019):  49 339
Infobox OKVirheellinen NIMI-arvo: 
Çine on piirikunta Turkin Aydınin maakunnassa. Vuoden 2019 väestönlaskennassa Çinen väkiluku oli 49 339.
Aiheesta muualla

Kuvia tai muita tiedostoja aiheesta Çine Wikimedia Commonsissa
Xserve

Xserve-palvelinräkki, jossa ylimpänä Xserve RAID -yksikkö.
Xserve on Applen palvelinkäyttöön suunniteltujen tietokoneiden sarja. Xserve-sarjan mallit ja lisälaitteet ovat U-räkkiyhteensopivia. Sarjan ensimmäinen malli julkaistiin vuonna 2002, viisi vuotta Applen edellisen palvelinmalliston Apple Network Serverin lakkauttamisen jälkeen. Nykyinen malli toimii kahdella neliytimisellä Xeon-suorittimella. Xserve-palvelimia käytetään tiedostopalvelimina, verkkopalvelimina ja suurta laskentatehoa vaativiin toimiin palvelinten klusteroimisen avulla. Apple toimittaa erityisesti klusterointitarkoituksiin tarkoitettuja Xserve Cluster Node -yksikköjä, jotka vastaavat normaalia Xserve-palvelinta, mutta eivät sisällä näytönohjainta eikä optista asemaa. Palvelimen tallennuskapasiteettia voi nostaa liittämällä siihen Xserve RAID -yksiköitä.
Kaikki Xserve-palvelimet ovat kooltaan 1U.
5. marraskuuta 2010 Apple ilmoitti lopettavansa Xserve-tuoteryhmän tuotannon vuoden 2011 tammikuun loppuun mennessä. Korvaavaksi vaihtoehdoksi suositellaan Mac Pro -tietokoneita.
Xserve G4

Ensimmäinen Xserve-palvelin julkaistiin 14. toukokuuta 2002. Palvelimessa oli yksi tai kaksi 1 GHz:n PowerPC G4 -suoritinta ja se tuki DDR SDRAM PC-2100 -muistia 2 Gt:n saakka. Toinen kahdesta 64-bittisestä, 66 MHz:n PCI-korttipaikasta ja AGP-väylä oli peruskokoonpanossa varattu ylimääräisen gigabitin verkkokortin ja ATI Rage -näytönohjaimen käyttöön. Laitteeseen mahtui neljä UATA/100-kiintolevyä ja siinä oli kelkkatoiminen CD-ROM-asema. Liitäntöinä toimivat kolme FireWire 400 -porttia, kaksi USB 1.1 -liitäntää, RS-232-portti ja yksi, sisäänrakennetun gigabitin verkkokortin RJ-45-liitäntä.
Palvelinta myytiin kahtena kokoonpanona: yksisuorittiminen 256 Mt:n muistilla varustettu maksoi 2 999 dollaria, kaksisuorittiminen 512 Mt:n muistilla varustettu maksoi 3 999 dollaria. Molemmissa malleissa oli 60 Gt:n kiintolevy ja mukana toimitettiin Mac OS X 10.2 "Jaguar" Server -käyttöjärjestelmä.
10. helmikuuta 2003 mallistoa päivitettiin. Uusissa koneissa oli yksi tai kaksi 1,33 GHz:n suoritinta, kaksi FireWire 800 -liitäntää, DDR SDRAM PC-2700 -keskusmuisti ja UATA/133-kiintolevypaikat. Kelkallinen CD-ROM-asema vaihdettiin kelkattomaan. Samalla julkaistiin myös Xserve Cluster Node ja myöhemmin Xserve RAID -lisämoduulit, jotka laajensivat Xserve-palvelinten käyttömahdollisuuksia.